L'Ajuntament de Bétera demana explicacions a la Conselleria de Polítiques Inclusives després de l'anunci del Pla "Convivint"
16 de abril de 2021

Decebuts, aqueix és el sentir de l'Ajuntament de Bétera després de l'anunci de la Conselleria d'Igualtat i Polítiques Inclusives en el qual Bétera únicament comptarà amb una Residència de la Tercera Edat mentre les converses amb el Director General d'Infraestructures de Serveis Socials, Enric Juan, versaven sobre les grans mancances i necessitats de Bétera no sols en infraestructures per a majors sinó també per a persones amb diversitat funcional.

Les reunions, visites i treball de l'àrea de Drets Socials amb la Direcció General de la Conselleria es basaven a donar eixida a les instal·lacions de Casa Nebot, sempre que, es plantejaren noves infraestructures socials en el municipi, en concret una Residència, un Centre de Dia i un Centre Ocupacional.

Per això, l'Ajuntament ha oferit una parcel·la municipal de més de 3.000 metres quadrats per a albergar aquest complex de diversitat funcional tan necessari per al municipi.

Fins al moment el projecte establit en les instal·lacions de Casa Nebot, i que havia iniciat l'anterior equip de govern, se centrava en l'execució d'un Centre Integral de Majors (CIM) del qual només faltava el visat per part de la Conselleria. No obstant això, en les primeres converses amb la Direcció General d'Infraestructures, es va replantejar el projecte perquè la voluntat de la Conselleria era posar en marxa una Residència de la Tercera Edat.

“Des de la regidoria de Drets Socials valorem l'opció proposada per la Conselleria perquè el compromís de l'Ajuntament està a donar un millor servei i de qualitat als nostres veïns i veïnes i els nostres majors requereixen d'infraestructures a Bétera. No obstant això, a canvi de canviar el projecte inicial del CIM, per la Residència, estava supeditat al fet que la Conselleria cedira, aquesta vegada, en la construcció d'un complex dedicat als veïns i veïnes amb diversitat funcional”, ha indicat l'Alcaldessa de Bétera, Elia Verdevío.

Sens dubte, és un canvi just després que la regidoria de Drets Socials haja valorat la inversió en l'execució de les instal·lacions de la Residència construïda entre 2002 i 2003 que va suposar a les arques municipals més de 2,5 milions d'euros.

“És de justícia que els nostres veïns i veïnes vegen recompensada aquesta inversió en altres infraestucturas tan necessàries i reivindicades en el municipi com són les destinades a persones amb diversitat funcional que ens necessiten”, ha assenyalat la regidora de Drets Socials, María Segura, qui també ha continuat “que ningú oblide i tots sàpiguen que la Residència plantejada tindrà accés a qualsevol veí de la província de València i no sols de Bétera. Per això el nostre plantejament era un altre que donara un millor servei als veïns i veïnes de Bétera prioritàriament”.

“El nostre compromís és clar. El nostre compromís està amb els nostres majors i amb els nostres veïns i veïnes amb diversitat funcional i arribarem on hàgem d'arribar perquè la Conselleria complisca amb el compromís adquirit amb el nostre municipi, donant solució a les mancades infraestructures socials a Bétera”, ha finalitzat l'Alcaldessa de Bétera.